smcproject/ml-wiki-sentences huggingface dataset:
പൊതുവായ തലത്തിൽ, ഒബ്ജക്റ്റുകൾ സൃഷ്ടിക്കുക എന്നത് പ്രധാന ധർമ്മമായ മെത്തേഡുകളെ സൂചിപ്പിക്കുവാൻ ഫാക്ടറി മെത്തേഡ് എന്ന പദം ഉപയോഗിക്കപ്പെടുന്നു.
ഭൂസ്ഥിര ഭ്രമണപഥം ഒരേ ഭ്രമണപഥത്തിലെ രണ്ട് ഭൂസ്ഥിര ഉപഗ്രഹങ്ങൾ ഭൂസ്ഥിര ബെൽറ്റിന്റെ ഒരു ഭാഗത്തിന്റെ 5 ° × 6 ° കാഴ്ച, നിരവധി ഭൂസ്ഥിര ഉപഗ്രഹങ്ങൾ കാണാം.
ഉപഗ്രഹങ്ങൾ ഒറ്റബിന്ദുവാണെങ്കിലും ഭൂമിയുടെ ഭ്രമണം മൂലം അവയിൽ ഒരു പ്രകാശവാൽ കാണപ്പെടുന്നു.
ഭൂമധ്യരേഖയ്ക്ക് മുകളിലായി 35,786 kilometres (22,236 miles) ഉന്നതിയിൽ ഭൂമിയുടെ ഭ്രമണദിശയിൽ വൃത്താകൃതിയിലുള്ള ഭ്രമണപഥമാണ് ഭൂസ്ഥിരഭ്രമണപഥം ( geostationary orbit) .
ഇതിന് ഭൂമിയുടെ കേന്ദ്രത്തിൽ നിന്നും 42,164 കി.
ആരമുണ്ട്.
ഇത് ഭൂസമകാല മധ്യരേഖാഭ്രമണപഥം (geosynchronous equatorial orbit) എന്നും അറിയപ്പെടുന്നു.
അത്തരമൊരു ഭ്രമണപഥത്തിലെ ഒരു വസ്തുവിന്റെ പരിക്രമണകാലം ഭൂമിയുടെ ഭ്രമണ കാലഘട്ടത്തിന് തുല്യമാണ്.
അതായത് ഒരു നക്ഷത്രദിനം.
അതിനാൽ ഭൂമിയിലെ നിരീക്ഷകർക്ക് അത്  ആകാശത്ത് ചലിക്കാതെ ഒരു സ്ഥലത്തു തന്നെ നിൽക്കുന്നതായി കാണപ്പെടുന്നു.
1940 കളിൽ സയൻസ് കൽപ്പിതകഥാകാരനായ ആർതർ സി ക്ലാർക്ക് ടെലികമ്മ്യൂണിക്കേഷനിൽ വിപ്ലവം സൃഷ്ടിക്കുന്നതിനുള്ള ഒരു മാർഗമായി ജിയോസ്റ്റേഷണറി ഓർബിറ്റ് എന്ന ആശയം അവതരിപ്പിച്ചു.
ഇത്തരത്തിലുള്ള ഭ്രമണപഥത്തിൽ സ്ഥാപിച്ച ആദ്യത്തെ ഉപഗ്രഹം വിക്ഷേപിച്ചത് 1963 ലാണ്.
വാർത്താവിനിമയ ഉപഗ്രഹങ്ങൾ പലപ്പോഴും ഭൂസ്ഥിര ഭ്രമണപഥത്തിൽ സ്ഥാപിക്കുന്നതിനാൽ ഭൂമിയിൽ സ്ഥാപിക്കപ്പെട്ട ഉപഗ്രഹ ആന്റിനകൾ തിരിക്കേണ്ടതില്ല, പകരം ആകാശത്തേയ്ക്ക് ഒരേ ദിശയിൽ തിരിച്ചു വച്ചിരുന്നാൽ മതിയാകും.
തത്സമയ നിരീക്ഷണത്തിനും വിവരശേഖരണത്തിനുമായി കാലാവസ്ഥാ ഉപഗ്രഹങ്ങൾ ഈ ഭ്രമണപഥത്തിലാണ് സ്ഥാപിച്ചിട്ടുളളത്.
കൂടാതെ, മുൻകൂർ അറിവുളള ഒരു കാലിബ്രേഷൻപോയിൻറ്  ഉപയോഗിച്ച് ജിപിഎസ് കൃത്യത വർദ്ധിപ്പിക്കുന്നതിനുളള നാവിഗേഷൻ ഉപഗ്രഹങ്ങളും ഈ ഭ്രമണപഥത്തിലാണ് സ്ഥാപിച്ചിട്ടുളളത്.
മിക്ക വാണിജ്യ വാർത്താവിനിമയ ഉപഗ്രഹങ്ങളും പ്രക്ഷേപണ ഉപഗ്രഹങ്ങളും എസ്‌ബി‌എ‌എസ് ഉപഗ്രഹങ്ങളും ഭൂസ്ഥിര ഭ്രമണപഥത്തിലാണ് പ്രവർത്തിക്കുന്നത്.
വാർത്താവിനിമയം
ഭൂസ്ഥിര വാർത്താവിനിമയ ഉപഗ്രഹങ്ങൾ ഭൂമിയുടെ ഉപരിതലത്തിന്റെ ഒരു വലിയ പ്രദേശത്ത് നിന്ന് ദൃശ്യമാണ്, അക്ഷാംശത്തിലും രേഖാംശത്തിലും 81 ° വ്യാപ്തിയുമുണ്ട്.
ഇവ ആകാശത്ത് നിശ്ചലമായി കാണപ്പെടുന്നു, അതിനാൽ ഭൂതല നിലയങ്ങളിൽ (Ground Station) കറങ്ങുന്ന ആന്റിനകൾ ആവശ്യമില്ല.
ഇക്കാരണത്താൽ തന്നെ വളരെ ചെലവുകുറഞ്ഞതും ചെറുതുമായ ആൻ്റിനകൾ ഉപയോഗിച്ചുകൊണ്ട് ഈ ഉപഗ്രഹങ്ങളുമായി ബന്ധം സ്ഥാപിക്കാനാകും.
എന്നിരുന്നാലും, ഭൂമധ്യരേഖയിലെ ഒരു ഭൂതല പ്രക്ഷേപിണിയിൽ നിന്ന് ഉപഗ്രഹത്തിലേക്കും തിരിച്ചും ഒരു സിഗ്നൽ കടന്നുപോകാൻ ഏകദേശം 240ms എടുക്കുന്നതിനാൽ വിളംബകാലം (Latency) ഒരു പ്രധാന ഘടകമാണ്.
ഈ കാലതാമസം ശബ്ദസന്ദേശങ്ങൾ പോലുള്ള വേഗത്തിൽ മറുപടി കിട്ടേണ്ട തരം ആശയവിനിമയത്തിന് തടസ്സം ഉണ്ടാക്കുന്നു,
ഭൂസ്ഥിര ഉപഗ്രഹങ്ങൾ ഭൂമധ്യരേഖയ്ക്കു നേരെമുകളിൽ നിൽക്കുകയും ധ്രുവങ്ങൾക്ക് സമീപമുള്ള ഒരു നിരീക്ഷകന് അത് ആകാശത്ത് വളരെ താഴ്ന്നു നിൽക്കുന്നതായി കാണപ്പെടുകയും ചെയ്യുന്നു.
അക്ഷാംശം വർദ്ധിക്കുന്നതനുസരിച്ച്  ഭൂമിയുടെ താപ ഉത്സർജ്ജനം, വിക്ഷണരേഖയിലെ തടസ്സങ്ങൾ, നിലത്തുനിന്നോ സമീപത്തുള്ള കെട്ടിങ്ങളിൽ നിന്നോ ഉള്ള സിഗ്നൽ പ്രതിഫലനങ്ങൾ തുടങ്ങിയവ കാരണം ആശയവിനിമയം കൂടുതൽ ബുദ്ധിമുട്ടായിത്തീരുന്നു.
ഏകദേശം 81 ഡിഗ്രിക്ക് മുകളിലുള്ള അക്ഷാംശങ്ങളിൽ, ഭൂസ്ഥിര ഉപഗ്രഹങ്ങൾ ചക്രവാളത്തിന് താഴെയാണ്, അവയെ കാണാൻ കഴിയില്ല.
ഇക്കാരണത്താൽ, ചില റഷ്യൻ വാർത്താവിനിമയ ഉപഗ്രഹങ്ങൾ ദീർഘവൃത്താകൃതിയിലുള്ള മോൾനിയ, തുന്ദ്ര ഭ്രമണപഥങ്ങൾ ഉപയോഗിക്കുന്നു, അവയ്ക്‌ ഉയർന്ന അക്ഷാംശങ്ങളിൽ മികച്ച ദൃശ്യപരതയുണ്ട്.
കാലാവസ്ഥാശാസ്ത്രം
കാലാവസ്ഥാ നിരീക്ഷണം, സമുദ്രശാസ്ത്രം , അന്തരീക്ഷ ട്രാക്കിംഗ് എന്നിവയ്ക്കായി ഭൂമിയുടെ ഉപരിതലത്തിന്റെയും അന്തരീക്ഷത്തിന്റെയും ദൃശ്യചിത്രങ്ങളും ഇൻഫ്രാറെഡ് ചിത്രങ്ങളും നൽകാൻ ആഗോളത്തിലുളള  ഭൂസ്ഥിര കാലാവസ്ഥാ ഉപഗ്രഹങ്ങളുടെ ഒരു പ്രവർത്തന ശൃംഖല ഉപയോഗിക്കുന്നു.
2019 ലെ കണക്കനുസരിച്ച് 19 ഉപഗ്രഹങ്ങൾ പ്രവർത്തനത്തിലോ സ്റ്റാൻഡ്-ബൈയിലോ ഉണ്ട്.
ഈ ഉപഗ്രഹ സംവിധാനങ്ങളിൽ താഴെപ്പറയുന്നവ ഉൾപ്പെടുന്നു: NOAA പ്രവർത്തിപ്പിക്കുന്ന യുണൈറ്റഡ് സ്റ്റേറ്റ്സിന്റെ GOES യൂറോപ്യൻ ബഹിരാകാശ ഏജൻസി ആരംഭിച്ച യൂറോപ്യൻ കാലാവസ്ഥാ ഉപഗ്രഹ ഓർഗനൈസേഷൻ നടത്തുന്ന EUMETSAT എന്ന  Meteosat ശ്രേണി റിപ്പബ്ലിക്ക് ഓഫ് കൊറിയ COMS-1, GK-2A ബഹുദൗത്യ ഉപഗ്രഹങ്ങൾ.
റഷ്യൻ ഇലക്ട്രോ-എൽ ഉപഗ്രഹങ്ങൾ ജാപ്പനീസ് ഹിമാവാരി പരമ്പര ചൈനീസ് ഫെൻഗ്യുൻ പരമ്പര ഇന്ത്യയുടെ ഇൻസാറ്റ് പരമ്പര
ഈ ഉപഗ്രഹങ്ങൾ സാധാരണയായി ദൃശ്യ- ഇൻഫ്രാറെഡ് വർണരാജികളിലെ ചിത്രങ്ങൾ 0.5 മുതൽ 4 ചതുരശ്ര കിലോമീറ്റർ വരെയുള്ള സ്പേഷ്യൽ റെസല്യൂഷനിൽ പകർത്തുന്നു.
വ്യാപ്തി സാധാരണയായി 70 ° ആണ്, ചില സന്ദർഭങ്ങളിൽ ഇതിൽ കുറവുമാണ്.
അഗ്നിപർവ്വത ചാരം കണ്ടെത്തുന്നതിനും, മേഘങ്ങളുടെ ഉയർന്ന താപനിലയും ജലബാഷ്പവും അളക്കുന്നതിനും, സമുദ്രമാപനത്തിനും, ഭൂമിയുടെ താപനിലയും സസ്യങ്ങളുടെ നിബിഢത അളക്കുന്നതിനും, ചുഴലിക്കാറ്റ് പാത പ്രവചിക്കുന്നതിനും തത്സമയ ക്ലൗഡ് കവറേജും മറ്റ് വിനിമയത്തിനും ഭൂസ്ഥിര ഉപഗ്രഹ ചിത്രങ്ങൾ സഹായിക്കുന്നു.
ചില വിവരങ്ങൾ കാലാവസ്ഥാ പ്രവചന മാതൃകകളിൽ ഉൾപ്പെടുത്തിയിട്ടുണ്ട്, എന്നാൽ അവയുടെ വിശാലമായ ദൃശ്യപരത, മുഴുവൻ സമയ നിരീക്ഷണം, കുറഞ്ഞ റെസല്യൂഷൻ എന്നിവ കാരണം, ഭൂസ്ഥിര കാലാവസ്ഥാ ഉപഗ്രഹ ചിത്രങ്ങൾ പ്രധാനമായും ഹ്രസ്വകാല, തത്സമയ പ്രവചനത്തിനാണ് ഉപയോഗിക്കുന്നത്.
സ്ഥാനനിർണയ സംവിധാനം ഉപയോഗിച്ചുളള ഗതാഗതം ഉപഗ്രഹ അധിഷ്ഠിതമായ ഭൂസ്ഥാനങ്ങളുടെ കൃത്യത വർദ്ധിപ്പിക്കുന്ന  സംവിധാനങ്ങളുടെ (SBAS) സേവന മേഖലകൾ.
ഒരു അധിക റഫറൻസ് സിഗ്നൽ നൽകിക്കൊണ്ട് ജിഎൻഎസ്എസ് സംവിധാനങ്ങളുടെ കൃത്യത വർദ്ധിപ്പിക്കാൻ ഭൂസ്ഥിര ഉപഗ്രഹങ്ങൾ ഉപയോഗിക്കാം.
ഇത് ഏകദേശം 5 മുതൽ 1 മീറ്റർ വരെയോ അതിലും താഴെയോ ആയി സ്ഥാനകൃത്യത വർദ്ധിപ്പിക്കുന്നു.
ഭൂസ്ഥിര ഉപഗ്രഹങ്ങൾ ഉപയോഗിക്കുന്ന പഴയതും നിലവിലുള്ളതുമായ സ്ഥാനനിർണയ സംവിധാനങ്ങൾ ചുവടെ: യുണൈറ്റഡ് സ്റ്റേറ്റ്സ് ഫെഡറൽ ഏവിയേഷൻ അഡ്മിനിസ്ട്രേഷൻ (FAA) നടത്തുന്ന വൈഡ് ഏരിയ ആഗ്മെന്റേഷൻ സിസ്റ്റം (WAAS); യൂറോപ്യൻ ജിയോസ്റ്റേഷനറി നാവിഗേഷൻ ഓവർലേ സർവീസ് (എഗ്നൊസ്), പ്രവർത്തിപ്പിക്കുന്ന ഇ എസ്എസ് പി ജപ്പാനിലെ ലാൻഡ്, ഇൻഫ്രാസ്ട്രക്ചർ ആൻഡ് ട്രാൻസ്പോർട്ട് ജപ്പാൻ സിവിൽ ഏവിയേഷൻ ബ്യൂറോ (JCAB) യുടെ മൾട്ടി-ഫങ്ഷണൽ സാറ്റലൈറ്റ് ഓഗ്മെന്റേഷൻ സിസ്റ്റം (MSAS), ഇന്ത്യയുടെ ജിപിഎസ് എയ്ഡഡ് ജിയോ ആഗ്മെന്റഡ് നാവിഗേഷൻ (ഗഗൻ) സംവിധാനം .
ജോൺ ഡീറും സി-നവ് പൊസിഷനിംഗ് സൊല്യൂഷൻസ് ( ഓഷ്യനറിംഗ് ) പ്രവർത്തിപ്പിക്കുന്ന വാണിജ്യപരമായ സ്റ്റാർഫയർ നാവിഗേഷൻ സിസ്റ്റം, ഫുഗ്രൊ പ്രവർത്തിപ്പിക്കുന്ന വാണിജ്യോന്മുഖമായ സ്റ്റാർഫിക്സ് ഡിജിപിഎസ് സിസ്റ്റം ആൻഡ് ഓംനിസ്റ്റാർ സിസ്റ്റം, .
ഒരു സാധാരണ ജിയോസ്റ്റേഷണറി ഭ്രമണപഥത്തിന് ഇനിപ്പറയുന്ന സവിശേഷതകളുണ്ട്: ചെരിവ്: 0 ° കാലയളവ്: 1436 മിനിറ്റ് (ഒരു നക്ഷത്രദിനം ) വികേന്ദ്രത: 0 പെരിജിയുടെ വാദം: നിർവചിച്ചിട്ടില്ല അർദ്ധ-മുഖ്യാക്ഷം : 42,164 കി.
മീ ചായ്‌വ്
ഭ്രമണപഥത്തിൻ്റെ ചരിവ് പൂജ്യമാണെങ്കിൽ ആ ഭ്രമണപഥം ഭൂമധ്യരേഖയ്ക്ക് നേരേ മുകളിലായിരിക്കും, ഇത് ഒരു ഭൂതല നിരീക്ഷകന് അത് നിശ്ചലമായി കാണുന്നതിന് കാരണമാകുന്നു..
പ്രദക്ഷിണകാലം
പരിക്രമണ കാലയളവ് കൃത്യമായി ഒരു നക്ഷത്ര ദിവസത്തിന് തുല്യമാണ്.
ഭ്രമണപഥത്തിൻ്റെ മറ്റു പ്രത്യേകതകളൊന്നും തന്നെ ബാധിക്കാതെ ദിവസവും ഉപഗ്രഹം ഭൂമിയുടെ ഉപരിതലത്തിന് മുകളിലുള്ള അതേ പോയിന്റിലേക്ക് മടങ്ങും എന്നാണ് ഇതിനർത്ഥം.
ഒരു ഭൂസ്ഥിര ഭ്രമണപഥം എല്ലാകാലത്തും ഒരേ രേഖാംശങ്ങൾ നിലനിർത്തുന്നു ഈ പരിക്രമണ കാലയളവ്,  പരിക്രമണത്തിന്റെ അർദ്ധ-പ്രധാന അക്ഷവുമായി താഴെപ്പറയുന്ന സൂത്രവാക്യം പ്രകാരം നേരിട്ട് ബന്ധപ്പെട്ടിരിക്കുന്നു: T = 2 π a 3 μ {\displaystyle T=2\pi {\sqrt {a^{3} \over \mu }}}
എവിടെ: a എന്നത് ഭ്രമണപഥത്തിന്റെ അർദ്ധമുഖ്യാക്ഷത്തിന്റെ ദൈർഘ്യമാണ് μ {\displaystyle \mu } കേന്ദ്രവസ്തുവിൻ്റെ പ്രാമാണിക ഗുരുത്വാകർഷണ പരാമിതിയാണ് വികേന്ദ്രത
വികേന്ദ്രത പൂജ്യം ആയതിനാൽ, ഇത് ഒരു വൃത്താകൃതിയിലുള്ള ഭ്രമണപഥമാണ് .
ഉപഗ്രഹം ഭൂമിയോട് കൂടുതൽ അടുക്കുകയോ അകലേക്ക് നീങ്ങുകയോ ചെയ്യുന്നില്ലെന്ന് ഇത് ഉറപ്പാക്കുന്നു, ഇത് ആകാശത്തിലുടനീളം അതിനെ അങ്ങോട്ടും ഇങ്ങോട്ടും  ട്രാക്കു ചെയ്യാൻ സാധ്യമാക്കും.
ഇതും കാണുക ഭ്രമണപഥങ്ങളുടെ പട്ടിക ഭൂസമകാല ഭ്രമണപഥത്തിലെ ഉപഗ്രഹങ്ങളുടെ പട്ടിക ഓർബിറ്റൽ സ്റ്റേഷൻ കീപ്പിംഗ് ഭൂസ്ഥിര പരിക്രമണപഥത്തിൽ എത്തിച്ചേരുന്ന സ്പേസ് എലിവേറ്റർ ബാഹ്യ കണ്ണികൾ ഭൂസ്ഥിര ഭ്രമണപഥത്തിലേക്ക് ഒരു ഉപഗ്രഹം എങ്ങനെ എത്തിക്കും ഭ്രമണപഥ ബലതന്ത്രം (റോക്കറ്റ് ആൻഡ് സ്പേസ് ടെക്നോളജി) ഭൂസ്ഥിര ഭ്രമണപഥത്തിലെ ഉപഗ്രഹങ്ങളുടെ പട്ടിക ക്ലാർക്ക് ബെൽറ്റ് സ്നാപ്പ്ഷോട്ട് കാൽക്കുലേറ്റർ 3D തത്സമയ ഉപഗ്രഹ ട്രാക്കിംഗ് ഭൂസ്ഥിര സാറ്റലൈറ്റ് ഓർബിറ്റ് അവലോകനം ജിയോസ്റ്റേഷണറി സാറ്റലൈറ്റ് നിർമ്മിച്ച 'ഇലക്ട്രോ എൽ' ഫോട്ടോകൾ ഉപയോഗിച്ചുളള ഭൂമിയുടെ ദൈനംദിന ആനിമേഷൻ, ഉപഗ്രഹം എല്ലാ ദിവസവും ഗ്രഹത്തിന്റെ 48 ചിത്രങ്ങൾ ചിത്രീകരിക്കുന്നു.
എഞ്ചിനീയറിംഗ് വിദ്യാർത്ഥികൾക്കുള്ള ഭ്രമണപഥബലതന്ത്രം അവലംബം
↑ ↑ ↑ ↑ ↑ ↑ ↑ ↑ ↑ 1 2 ↑ ↑ ↑ ↑ 1 2 ↑ ↑ ↑ ↑ ↑ 1 2 3 4 5
ഭൂരിശ്രവസ്സ് ഇംഗ്ലീഷ് വിലാസം https://ml.wikipedia.org/wiki/Bhurishravas
മഹാഭാരതയുദ്ധത്തിൽ പങ്കെടുത്ത ഒരു രാജകുമാരനാണ് ഭൂരിശ്രവസ്സ്.
അദ്ദേഹം ബാഹിൽക എന്ന നാട്ടുരാജ്യത്തിലെ കുമാരനായിരുന്നു.
വൃഷ്ണിരാജവംശവുമായി ഉള്ള ബാഹിൽകരാജാക്കന്മാരുടെ വംശവിരോധമാണ് ഇവരെ പ്രസക്തരാക്കുന്നത്.
ഭൂരിശ്രവസ്സിന്റെ അച്ഛനായ സോമദത്തൻ ദേവകിയുടെ വിവാഹത്തിനു മുമ്പ് അവരെ മോഹിച്ചെന്നും അന്നത്തെ വൃഷ്ണിരാജാവായ സിനിയുടെ സഹായത്തോടെ വസുദേവൻ അവരെ വിവാഹം ചെയ്തപ്പോൾ  ആ കാരണത്തിൽ സോമദത്തനും സിനിയും തമ്മിൽ യുദ്ധമുണ്ടായി.
അന്നുമുതൽ ഈ പ്രഭുക്കൾ തമ്മിൽ കലഹമായി.
കുരുക്ഷേത്രയുദ്ധത്തിൽ
കുരുക്ഷേത്രയുദ്ധത്തിൽ ഭൂരിശ്രവസ്സ് കൗരവപക്ഷത്താണ് ചേർന്നത്.
അപ്പോഴത്തെ വൃഷ്ണിരാജാവായ സാത്യകി പാണ്ഡവപക്ഷത്ത് ചേർന്നതാണ് കാരണം.
അർജ്ജുനന്റെ മുന്നേറ്റം തടയാനായി ദ്രോണർ ചക്രവ്യൂഹം ചമച്ചപ്പോൾ   ഭൂരിശ്രവസ്സ്, ശല്യർ ശലൻ , ഭഗദത്തൻ അവന്തിയിൽ നിന്നുള്ള വിന്ദാനുവിന്ദന്മാർ എന്നിവരോറ്റൊപ്പം കൂടെ ഇടതുവശത്ത്ഉണ്ടായിരുന്നു .
സിനിയുടെ പൗത്രനായ സാത്യകി, ഭീമൻ എന്നിവർ അർജ്ജുനന്റെ സഹായത്തിനുമെത്തി.
ഉടൻ തന്റെ സ്ഥാനം ഉപേക്ഷിച്ച് ഭൂരിശ്രവസ്സ് സാത്യകിയുടെ നേർക്ക് തിരിഞ്ഞു.
തീവ്രമായ യുദ്ധത്തിനുശേഷം ആയുധങ്ങൾ ഉപേക്ഷിച്ച് അവർ മുഷ്ടിയുദ്ധം ആരംഭിച്ചു.
വൃദ്ധനെങ്കിലും അതിൽ സാത്യകിയെ കീഴ്പ്പെടുത്തി അയാളെ വലിച്ചിഴച്ച്  നീങ്ങുകയും സാത്യകിയെ കൊല്ലാൻ ഒരുങ്ങുകയും ചെയ്തു.
കൃഷ്ണന്റെ നിർദ്ദേശാനുസാരം അർജ്ജുനന്റെ ഒരമ്പ് ഭൂരിശ്രവസ്സിന്റെ കൈ തകർത്തു.
തന്നെ പിന്നിൽ നിന്നും അർജ്ജുനൻ ആക്രമിച്ചതിനെ ഭൂരിശ്രവസ്സ് അപലപിച്ചു .
അപ്പോൾ അഭിമന്യുവധത്തിൽ പങ്കെടുത്തതിനെ അർജ്ജുനനും അധർമ്മയുദ്ധമായി വർണീച്ചു.
കാര്യം ഉൾക്കൊണ്ട ഭൂരിശ്രവസ്സ്  ആയുധമുപേക്ഷിച്ച് ധ്യാനസ്ഥനായി ഇതിനിടക്ക് എഴുന്നേറ്റ സാത്യകി അർജ്ജുനനോ, ശ്രീകൃഷ്ണനോ എതിർക്കാൻ സാധിക്കും മുമ്പെ ഭൂരിശ്രവസ്സിന്റെ തലയറുത്തു.
പക്ഷഭേദമന്യേ സാത്യകിയെ അപലപിച്ചു.
ഭൂരിശ്രവസ്സിനെ കർമ്മത്തിന്റെ കെട്ടുപാടായി ചിത്രീകരിക്കാവുന്നതാണ് അവലംബങ്ങൾ ↑ http://www.sacred-texts.com/hin/mbs/mbs06047.htm ↑ മഹർഷി യോഗാനന്ദൻ God Talks with Arjuna: The Bhagavad Gita: A new translation and commentary by Paramahansa Yogananda.
Self-Realization Fellowship, 1995, page 87.
Google books link accessed May 27, 2008.
ഭൂലഭായ് ദേശായി ഇംഗ്ലീഷ് വിലാസം https://ml.wikipedia.org/wiki/Bhulabhai_Desai Indian National Army
ഭൂലഭായ് ദേശായി (ഒക്ടോബർ 13, 1877 - മേയ് 6, 1946) ഒരു ഇന്ത്യൻ സ്വാതന്ത്ര്യ സമര പ്രവർത്തകനും അഭിഭാഷകനുമായിരുന്നു.
രണ്ടാം ലോകമഹായുദ്ധത്തിൽ രാജ്യദ്രോഹക്കുറ്റം ചുമത്തിയ മൂന്ന് ഇന്ത്യൻ നാഷണൽ ആർമി സൈനികരെ പ്രതിരോധിച്ചതിലൂടെയും, മുസ്ലിം ലീഗിന്റെ ലിയാഖത്ത് അലി ഖാനുമായി ഒരു രഹസ്യ പവർ പങ്കിടൽ കരാർ നടത്താൻ ശ്രമിച്ചതിലൂടെയും അദ്ദേഹം ഓർമ്മിക്കപ്പെടുന്നു.
ഗുജറാത്തിലെ വൽസാദിലാണ് ഭൂലഭായ് ദേശായി ജനിച്ചത്.
അദ്ദേഹത്തിന്റെ പിതാവ് ജീവൻജി ദേശായി, ഗവൺമെന്റ് പ്ലീഡർ ആയിരുന്നു.
പക്ഷേ, നിയമം സ്വന്തമായി പ്രാക്ടീസ് ചെയ്യാൻ അദ്ദേഹത്തിന് അനുവാദം ലഭിച്ചു.
അയാളുടെ അമ്മ രാമബായി സ്ക്കൂൾ വിദ്യാഭ്യാസമില്ലാത്ത ഒരു മതവിശ്വാസിയായിരുന്നു.
ഭൂലഭായ് ദേശായി തൻറെ മാതാപിതാക്കളുടെ ഏക സന്തതിയായിരുന്നു.
തുടക്കത്തിൽ അദ്ദേഹത്തിന്റെ മാതൃസഹോദരനോടൊപ്പം വിദ്യാലയത്തിൽ ചേർന്നു.
പിന്നീട് വൽസാദിലെ അവബായി സ്കൂളിലും ബോംബെയിലെ ഭർദ ഹൈസ്കൂളിലും പഠിച്ചു.
1895-ൽ അദ്ദേഹം മെട്രിക്കുലേഷൻ പൂർത്തിയാക്കി.
വിദ്യാലയത്തിൽ പഠിക്കുമ്പോൾ ഇക്ച്ചാബെൻനെ അദ്ദേഹം വിവാഹം കഴിച്ചു.
ധീരുഭായ് അവരുടെ പുത്രനായിരുന്നു.
പക്ഷെ 1923- ലെ ഇക്ച്ചാബെൻ അർബുദം ബാധിച്ച് മരിച്ചു.
പിന്നീട് അദ്ദേഹം ബോംബെയിലെ എൽഫിൻസ്റ്റൺ കോളേജിൽ ചേർന്നു.
അവിടെ നിന്ന് ഇംഗ്ലീഷ് സാഹിത്യത്തിലും ചരിത്രത്തിലും അദ്ദേഹം ബിരുദം നേടി.
വേഡ്സ്വർത്ത് പ്രൈസ്, ഹിസ്റ്ററി, പൊളിറ്റിക്കൽ ഇക്കണോമി എന്നിവയിൽ അദ്ദേഹത്തിന് സ്കോളർഷിപ്പ് ലഭിച്ചു.
ബോംബെ യൂണിവേഴ്സിറ്റിയിൽ നിന്നും ഇംഗ്ലീഷിൽ എം.എ ബിരുദം നേടി.
അഹമ്മദാബാദിലെ ഗുജറാത്ത് കോളേജിൽ ഇംഗ്ലീഷ്, ചരിത്ര പ്രൊഫസറായി അദ്ദേഹം നിയമിതനായി.
അധ്യാപനത്തിനിടയിലും അദ്ദേഹം നിയമം പഠിക്കാൻ സമയം കണ്ടെത്തി.
ദേശായി 1905-ൽ ബോംബെ ഹൈക്കോടതിയിൽ അഭിഭാഷകനായി ജോലിയിൽ പ്രവേശിച്ചു.
പിന്നീട് നഗരത്തിലെ ഒരു പ്രമുഖ അഭിഭാഷകനായി പ്രവർത്തിച്ചു.
അവലംബം Rajmohan Gandhi , Patel: A Life (1992) Indian National Army
ഭൂവിവരവ്യവസ്ഥ ഇംഗ്ലീഷ് വിലാസം https://ml.wikipedia.org/wiki/Geographic_information_system
ഭൂപടങ്ങളെ അടിസ്ഥാനപ്പെടുത്തിയുള്ള കമ്പ്യൂട്ടിംഗ് ആണ് ഭൂവിവരവ്യവസ്ഥ അഥവാ ജിയോഗ്രഫിക് ഇൻഫൊർമേഷൻ സിസ്റ്റം ( ജി.ഐ.എസ് ).
ഒരു വിവരത്തെ, അനുബന്ധമായുള്ള സ്ഥലത്തിന്റെ കൂടെ അടിസ്ഥാനത്തിൽ അപഗ്രഥിക്കുക, വിശദീകരിക്കുക, ചിത്രീകരിക്കുക തൂടങ്ങിയവയാണ് ജി.ഐ.എസ് ഉമായി ബന്ധപ്പെടുന്ന പ്രവർത്തനങ്ങൾ.
ഭൂമിയുടെ ഉപരിതല സവിശേഷതകളും സ്ഥാനീയ വിവരങ്ങളും ഒരു സർവറിൽ ഭൂപടങ്ങളായും വിവരങ്ങളായുംഉൾക്കൊള്ളിച്ച് സംഭരിച്ച് വയ്കുന്നു.
ഈ ഡാറ്റാബേസിൽ ആവശ്യാനുസരണം മാറ്റങ്ങൾ വരുത്തുക, വിശകലനം ചെയുക ക്രോഡീകരിക്കുക തുടങ്ങിയ ജോലികൾ ചെയ്യുന്നതിനായി തയ്യാറാക്കിയ സാങ്കേതിക വിദ്യയെ ആണ് ഭൂവിവരവ്യവസ്ഥ എന്നു പറയുന്നത്.
ചുരുക്കത്തിൽ ഭൂമിയെ സംബന്ധിക്കുന്ന വിവരങ്ങൾ കമ്പ്യൂട്ടറിൽ ശേഖരിച്ച് വച്ച് ആവശ്യാനുസരണം ഉപയോഗപ്പടുത്തുന്നു.
അനേക നാളുകൾകൊണ്ട് മാത്രം കണ്ടെത്തിയിരുന്ന വിശകലനങ്ങൾ ഇതുമൂലം നിമിഷനേരം കൊണ്ട് കണ്ടെത്താനാവും.
സാങ്കേതികം
സാങ്കേതികമായി, ജി.ഐ.എസ് ഉമായി ബന്ധപ്പെട്ട പ്രവർത്തനങ്ങളെ രണ്ടായി തിരിക്കാം.
വിവരങ്ങളുടെ ശേഖരണവും ഭൂപടനിർമ്മാണവും വിവരങ്ങളുടെ അപഗ്രഥനവും ചിത്രീകരണവും
ലാൻഡ് സർവേ, ഫോം അടിസ്ഥാനപ്പെടുത്തിയിട്ടുള്ള സർവേ, ഉപഗ്രഹ ചിത്രങ്ങൾ , ഏരിയൽ ഫോട്ടോഗ്രാഫി , ജിപിഎസ് , ടോട്ടൽ സ്റ്റേഷൻ തുടങ്ങിയ സങ്കേതങ്ങളുപയോഗിച്ചാണ് ജി.ഐ.എസ് വിവരങ്ങൾ ശേഖരിക്കുന്നത്.
ഫോട്ടോഗ്രാമെട്രി , റിമോട്ട് സെൻസിംഗ് , കാർട്ടോഗ്രാഫി എന്നീ ശാസ്ത്രശാഖകൾ ഇതുമായി ബന്ധപ്പെട്ടതാണ്.
ഒരേ സവിശേഷതയോടുകൂടിയ വിവരങ്ങളെല്ലാം ഒരുമിച്ച് ഒരു പാളിയാക്കുന്നു.
ഇതേപോലെയുള്ള നിരവധി പാളികൾ വെക്ടറൈസേഷൻ രീതി ഉപയോഗിച്ച് പ്രത്യേക സോഫ്റ്റ്‌വെയർ മുഖേന കമ്പ്യൂട്ടറിൽ സന്നിവേശിപ്പിക്കുകയാണ് ഭൂവിവരവ്യവസ്ഥയിൽ ചെയ്യുന്നത്.
ഇത്തരത്തിൽ ശേഖരിക്കുന്ന വിവരങ്ങൾ വിവിധ ആവശ്യങ്ങൾക്കായി സ്ഥലാടിസ്ഥാനത്തിലുള്ള വിശകലനത്തിന് വിധേയമാക്കുന്നു.
ജി.ഐ.എസ് അടിസ്ഥാനമാക്കുയുള്ള വിവരവിശകലനം ഉപയോഗപ്പെടുത്തുന്ന ഏതാനും മേഖലകൾ താഴെകൊടുക്കുന്നു.
വിഭവ മാനേജ്മെന്റ് നികുതി പിരിക്കലും മാനേജ്മെന്റും ചരക്കുകളുടെ നീക്കം ജലവിതരണം, ജലലഭ്യതയുമായി ബന്ധപ്പെട്ട പ്രവർത്തനങ്ങൾ സോഫ്റ്റ്‌വെയറുകൾ ഇന്റർഗ്രാഫ്  ജിയോമീഡിയ ആർക്ക് ജിസ് ക്വാണ്ടം ജിസ് ഗ്രാസ്സ് ജിഐഎസ് QGIS ഇതും കാണുക ജ്യോഗ്രഫിക് കോഓർഡിനേറ്റ് സിസ്റ്റം
ഭൂസംരക്ഷണസമരം-2013
കേരളത്തിലെ ഭൂരഹിതരുടെ പ്രശ്നങ്ങൾ പരിഹരിക്കണമെന്നും ഭൂവിനിയോഗത്തിലെ അശാസ്ത്രീയത പരിഹരിക്കണമെന്നും ആവശ്യപ്പെട്ട് സി.പി.ഐ.(എം) ന്റെ നേതൃത്വത്തിൽ രൂപീകരിച്ച ഭൂസംരക്ഷണ സമിതി നടത്തിയ പ്രധാന സമരങ്ങളിലൊന്നാണ് ഭൂസമരം.
മിച്ചഭൂമി സർക്കാർ ഏറ്റെടുത്ത് ഭൂരഹിതർക്ക് നൽകണമെന്ന് ആവശ്യപ്പെട്ടുകൊണ്ട് മിച്ചഭൂമിയെന്ന് സി.പി.ഐ.(എം) ചൂണ്ടിക്കാണിക്കുന്ന കേരളത്തിലെ ജില്ലാതലങ്ങളിലെ 14 കേന്ദ്രങ്ങളിലും വിവിധ ഏരിയകളിലെ 129 സ്ഥലങ്ങളിലും 2013 ജനുവരി 1 മുതൽ 16 വരെയാണ് സമരം നടന്നത്.
1970-കളിലെമിച്ച ഭൂമി സമ­ര­ത്തി­നു ശേ­ഷം ഒറ്റ­പ്പെ­ട്ട ഭൂ­സ­മ­ര­ങ്ങൾ നട­ന്നി­ട്ടു­ണ്ടെ­ങ്കി­ലും ഇത്ര വലിയ ഒരു ഭൂ­സ­മ­രത്തിന് കേ­ര­ളം­ സാക്ഷ്യം വഹിച്ചിട്ടില്ല.
ആ­ധു­നിക കേ­ര­ള­ത്തി­നു് അടി­ത്തറ പാ­കി­യ­ത്‌ ഭൂ­പ­രി­ഷ്ക്ക­ര­ണ­മാ­യി­രു­ന്നു .
തി­രു­വി­താം­കൂ­റിൽ പത്തൊ­മ്പ­താം നൂ­റ്റാ­ണ്ടി­ന്റെ അവ­സാ­ന­കാ­ല­ത്ത് തന്നെ ഭൂ­പ­രി­ഷ്ക്ക­രണ നട­പ­ടി­കൾ ആരം­ഭി­ച്ചി­രു­ന്നു.
1885-ലെ പട്ടം പ്ര­ഖ്യാ­പ­ന­വും 1896-ലെ ജന്മി-കു­ടി­യാൻ നി­യ­മ­വും ജന്മി­മാ­രെ നി­യ­ന്ത്രി­ക്കു­ന്ന­തി­നും പാ­ട്ട­ഭൂ­മി­യിൽ കു­ടി­യാ­ന്റെ അവ­കാ­ശം ഉറ­പ്പി­ക്കാ­നു­മു­ള്ള നട­പ­ടി­ക­ളാ­യി­രു­ന്നു.
അതേ പോ­ലെ, കൊ­ച്ചി­യിൽ 1914-ലെ­യും 1938-ലെ­യും ­കു­ടി­യാൻ നി­യ­മ­ങ്ങൾ, 1943-ലെ വെ­റും­പാ­ട്ട­ക്കാ­രൻ നി­യ­മം എന്നിവ മു­ഖ്യ­മാ­യും പാ­ട്ട­ഭൂ­മി­യിൽ കു­ടി­യാ­ന്റെ അവ­കാ­ശം ഉറ­പ്പി­ക്കാ­നാ­യി­രു­ന്നു­.
ഈ നി­യ­മ­ങ്ങ­ളി­ലൊ­ന്നി­ലും ­കൃ­ഷി­ഭൂ­മി­ കൈ­വ­ശം വെ­ക്കു­ന്ന­തി­നു പരി­ധി­യോ, ഭൂ­ര­ഹിത കർ­ഷ­ക­ത്തൊ­ഴി­ലാ­ളി­ക്ക് ഭൂ­മി നൽ­കു­ന്ന വി­ഷ­യ­മോ കട­ന്നു വന്നി­രു­ന്നേ­യി­ല്ല.
ഈ പശ്ചാത്തലത്തിൽ 1957 ഏപ്രിൽ അഞ്ചാം തീ­യ­തി അധി­കാ­ര­ത്തിൽ വന്ന ഇ.
എം.എസ്. സർ­ക്കാർ ഏപ്രിൽ പതി­നൊ­ന്നി­ന് കുടി ഒഴി­പ്പി­ക്ക­ലു­കൾ അടി­യ­ന്തി­ര­മാ­യി തട­യുന്ന­താ­യി ഒരു ഓർഡിനൻസ് കൊണ്ടുവന്നു.
ഈ ഓർ­ഡി­നൻ­സു് 1957-ൽ തന്നെ കേരള ഒഴിപ്പിക്കൽ നിരോധന നടപടിക്രമ നിയമം 1957 (Kerala Stay of Eviction Proceedings Act) ആക്കി പാ­സാ­ക്കു­ക­യും ചെ­യ്തു.
ഇതേ തു­ടർ­ന്ന്, സമ­ഗ്ര­മായ ഭൂ­പ­രി­ഷ്ക്ക­രണ നി­യ­മം പാ­സാ­ക്കാ­നു­ള്ള നട­പ­ടി­ക­ളും ചർ­ച്ച­ക­ളും ആരം­ഭി­ച്ചു­.
ഇപ്രകാരം പാസ്സാക്കപ്പെട്ട ഭൂപരിഷ്കരണ നിയമത്തിൽ ഒരു കുടുംബത്തിന് കൈവശം വെയ്കാവുന്ന ഭൂമിയുടെ പരമാവധി പരിധി നിശ്ചയിച്ചിരുന്നു.
ഇതിനുപരിയായി വ്യക്തികളുടെ കൈവശമിരിക്കുന്ന ഭൂമി സർക്കാർ ഏറ്റെടുക്കണമെന്നായിരുന്നു നിയമത്തിലെ വ്യവസ്ഥ.
എന്നാൽ ഇപ്രകാരം ഭൂമി ഏറ്റെടുക്കാതിരുന്നതിനെ തുടർന്ന് ഇപ്പോഴും ഏക്കറുകണക്കിന് ഭൂമി വ്യക്തികളുടെ കൈവശമിരിക്കുന്നു എന്ന ആരോപണമുന്നയിച്ചാണ് സി.പി.ഐ.(എം) ഭൂസമരം നടത്തിയത്.
ഭൂസംരക്ഷണ സമിതി
ഭൂപ്രശ്നത്തിൽ പരിഹാരം ആവശ്യപ്പെട്ടുള്ള പ്രചാരണ - പ്രക്ഷോഭ പ്രവർത്തനങ്ങൾ സംഘടിപ്പിക്കുന്നതിനായി സി.പി.ഐ (എം) അനുകൂല സംഘടനകളായ ആദിവാസി ക്ഷേമ സമിതി , പട്ടികജാതി ക്ഷേമ സമിതി , കേരള സംസ്ഥാന കർഷകത്തൊഴിലാളി യൂണിയൻ , കേരള കർഷക സംഘം എന്നിവ ചേർന്ന് രൂപംകൊടുത്ത സംവിധാനമാണ് ഭൂസംരക്ഷണ സമിതി.
അവലംബം ↑ ഭൂപരിഷ്കരണം: ജനുവരി ഒന്നുമുതൽ സി.പി.എം സമരം:കേരളകൌമുദി ↑ ↑
ഭൂസ്പർശമണ്ഡലം ഇംഗ്ലീഷ് വിലാസം https://ml.wikipedia.org/wiki/Troposphere ഭൗമാന്തരീക്ഷം, കടും ഓറഞ്ചും, മഞ്ഞയും ഭാഗങ്ങളാണ് ട്രോപോസ്ഫിയർ.
അന്താരാഷ്ട്ര ബഹിരാകാശ നിലയത്തിൽ നിന്നെടുത്ത ചിത്രം
ഭൂമിയുടെ അന്തരീക്ഷത്തിന്റെ അടിത്തട്ടിലെ മേഖലയാണ് ഭൂസ്പർശമണ്ഡലം അഥവാ ട്രോപോസ്ഫിയർ (Troposphere).
ഭൂമിയുടെ ഉപരിതലത്തിന് തൊട്ടുകിടക്കുന്ന അന്തരീക്ഷമേഖലയെ ഭൂസ്പർശമേഖലയെന്നും പറയുന്നു.
മറ്റു ഗ്രഹങ്ങളുടെ കാര്യത്തിലും അവയുടെ ഉപരിതലത്തിനോടു ചേർന്നു കാണുന്ന അന്തരീക്ഷ മേഖലയെ ട്രോപോസ്ഫിയർ എന്നു വിളിക്കുന്നു.
ഭൗമാന്തരീക്ഷത്തിൽ ദ്രവ്യമാനത്തിന്റെ 90 ശതമാനവും ട്രോപോസ്ഫിയറിലാണ്.
ഈ മേഖലയിൽ അന്തരീക്ഷസാന്ദ്രതയും മർദവും താപമാനവും ഉയരങ്ങളിലേക്കു പോകുന്നതനുസരിച്ച് കുറഞ്ഞുവരുന്നു.
താപമാനം ഓരോ കിലോമീറ്റർ ഉയരുമ്പോഴും 6.5°C എന്ന തോതിലാണ് കുറയുന്നത്.
എന്നാൽ ഉയരത്തിനനുസരിച്ച് താപമാനം കൂടുന്ന ചില വിപരീത മേഖലകളും (inversions) വിരളമായി ഭൂസ്പർശമേഖലയിൽ നിരീക്ഷിക്കപ്പെട്ടിട്ടുണ്ട്.
ഭൂസ്പർശമേഖലയുടെ ഉപരിതല അതിരിനെ ട്രോപോപോസ് (tropopause) എന്നു വിളിക്കുന്നു.
ട്രോപോപോസിന്റെ ഉയരം മധ്യരേഖാപ്രദേശങ്ങളിൽ 17 കിലോമീറ്ററിനടുത്തും ധ്രുവപ്രദേശങ്ങളിൽ 12 കിലോമീറ്ററിനടുത്തും കാണപ്പെടുന്നു.
ഈ അതിര് ട്രോപോസ്ഫിയറിനേയും അതിനു തൊട്ടുമുകളിലുള്ള സ്റ്റ്രാറ്റോസ്ഫിയർ എന്ന അന്തരീക്ഷമേഖലയേയും വേർതിരിക്കുന്നു.
മധ്യരേഖാപ്രദേശങ്ങളിൽ ഭൗമോപരിതലത്തിലെ ശരാശരി താപമാനമായ 30°C മുതൽ താപമാനം കുറഞ്ഞ് ട്രോപോപോസിലെ താപനില -75°C വരെയായി കുറയുന്നു.
തിരിയുന്ന അല്ലെങ്കിൽ ഇളകുന്ന ഭാഗം എന്ന അർത്ഥത്തിലാണ് ട്രോപ്പോസ്ഫിയർ എന്ന പേരുവന്നത്.
കാലാവസ്ഥയുമായി ബന്ധപ്പെട്ട പ്രവർത്തനങ്ങൾ  കൂടുതലും നടക്കുന്നതു് അന്തരീക്ഷത്തിന്റെ ഈ പാളിയിലാണു്.
ഇവിടെ ഈർപ്പവും മുകളിലേക്കും താഴേക്കുമുള്ള വായുവിന്റെ ചംക്രമണവും കൂടുതലായി കാണാം.
അന്തരീക്ഷത്തിന്റെ ഏതാണ്ടു് 75% പിണ്ഡവും നീരാവിയുടെ ഏതാണ്ടു് 99%വും അടങ്ങിയിരിക്കുന്നതു് ഈ പാളിയിലാണു്.
നീരാവിയുടെ കാര്യമൊഴിച്ചാൽ.
ഈ പാളിയിലെ വാതകങ്ങളുടെ ഘടന എല്ലായിടത്തും ഏതാണ്ടു് ഒരുപോലെയാണു്, ഘടന
ട്രോപോസ്ഫിയറിലെ വായു വിവിധതരം വാതകങ്ങളുടെ മിശ്രിതമാണ്.
ഇതിൽ നൈട്രജൻ (78.10%), ഓക്സിജൻ (20.9%), ആർഗോൺ (0.93%), നിയോൺ (0.001%), ഹീലിയം (0.0005%) തുടങ്ങിയവ സ്ഥിരാനുപാതത്തിലും നീരാവി , കാർബൺ ഡൈ ഓക്സൈഡ് , ഓസോൺ , മീഥേൻ , നൈട്രസ് ഓക്സൈഡ് , ക്ലോറോഫ്ലൂറോ കാർബണുകൾ എന്നിവ അസ്ഥിരമായ അളവിലും കാണപ്പെടുന്നു.
അന്തരീക്ഷത്തിലെ ഭൂരിഭാഗം നീരാവിയും മേഘങ്ങളും ഭൂസ്പർശമേഖലയിലാണ് കാണപ്പെടുന്നത്.
അതുകൊണ്ട് കാലാവസ്ഥാ വ്യതിയാനങ്ങളായ മഴ, ഇടി, മിന്നൽ, മൂടൽമഞ്ഞ്, മലിനീകരണം എന്നിവ സംഭവിക്കുന്നത് ഈ മേഖലയിലാണ്.
ജീവജാലങ്ങളുടെ അധിവാസം അന്തരീക്ഷത്തിന്റെ അടിത്തട്ടിലായതുകൊണ്ട് ഈ മേഖലയിലെ മാറ്റങ്ങൾ ജീവന്റെ നിലനില്പിനെ ബാധിക്കുന്നു.
മറ്റ് ഗ്രഹങ്ങളിൽ
ഉപരിതലം മുതൽ 90 കി.
വരെ ഉയരത്തിലാണ് ശുക്രഗ്രഹത്തിന്റെ ട്രോപോസ്ഫിയർ സ്ഥിതിചെയ്യുന്നത്.
അവിടെ താപമാനം ഉപരിതല താപമാനമായ 450°C മുതൽ 90 കി.
ഉയരത്തിൽ -100°C വരെ കുറയുന്നു.
എന്നാൽ ചൊവ്വ ഗ്രഹത്തിന്റെ അന്തരീക്ഷ താപനിലയിൽ അതിശക്തമായ വ്യതിയാനങ്ങൾ സംഭവിക്കുന്നതുകൊണ്ട് താപഘടനയും ട്രോപോസ്ഫിയർ നിർണയവും വിഷമകരമാണ്.
വ്യാഴഗ്രഹത്തിൽ ഉപരിതല താപമാനമായ 87°C മുതൽ 90 കി.
ഉപരിതലത്തിലെ താപമാനമായ -153°C വരെയായി കുറയുന്ന മേഖലയെ ട്രോപോസ്ഫിയർ ആയി നിർവചിക്കുന്നു.
അടുത്തകാലത്തുണ്ടായ വിവിധതരം ഉപകരണങ്ങളുടേയും റഡാറുകളുടേയും ഉപയോഗം ട്രോപോസ്ഫിയർ പഠനത്തിൽ വളരെയേറെ പുരോഗതിയുണ്ടാക്കിയിട്ടുണ്ട്.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ഭൂസ്പർശമണ്ഡലം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ഭൂൽ ഭുലയ്യ This article വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ വൃത്തിയാക്കി എടുക്കേണ്ടതുണ്ട്‌.
ഈ താളിലെ നിർദ്ദിഷ്ട പ്രശ്നം: അവലംബങ്ങൾ ഇല്ല.
ശൈലി,ഘടന പ്രശ്നങ്ങൾ .
( 2023 ഓഗസ്റ്റ് ) ( Learn how and when to remove this message )
നീരജ് വോറയുടെ തിരക്കഥയിൽ നിന്ന് പ്രിയദർശൻ സംവിധാനം ചെയ്ത് ടി സീരീസ് നിർമ്മിച്ച 2007 ലെ ഇന്ത്യൻ ഹിന്ദി ഭാഷാ സൈക്കോളജിക്കൽ [4] [5] കോമഡി ഹൊറർ ചിത്രമാണ് ഭൂൽ ഭുലയ്യ.
മണിച്ചിത്രത്താഴ് ( 1993 ) എന്ന മലയാളചലച്ചിത്രത്തിന്റെ ഔദ്യോഗിക റീമേക്കാണിത്.
അക്ഷയ് കുമാർ , വിദ്യാ ബാലൻ , ഷൈനി അഹൂജ , അമീഷ പട്ടേൽ , പരേഷ് റാവൽ , രാജ്പാൽ യാദവ് , മനോജ് ജോഷി , അസ്രാനി , വിക്രം ഗോഖലെ എന്നിവരാണ് ചിത്രത്തിലെ അഭിനേതാക്കൾ . [7]
സമീർ , സയീദ് ക്വദ്രി എന്നിവർ എഴുതിയ വരികൾക്ക് യഥാക്രമം രഞ്ജിത് ബറോട്ടും പ്രിതവും ചേർന്നാണ് ചിത്രത്തിന്റെ സ്കോറും സൗണ്ട് ട്രാക്കും ഒരുക്കിയത് .
ഭൂൽ ഭുലയ്യ
തിയേറ്റർ റിലീസ് പോസ്റ്റർ
ഡയറക്ടുചെയ്യുന്നത്
പ്രിയദർശൻ
എഴുതിയത്
തിരക്കഥ:
നീരജ് വോറ
സംഭാഷണം:
മനീഷ കോർഡെ
യശ്വന്ത് മഹിൽവാർ
ഇതിനെ അടിസ്ഥാനമാക്കി
ഫാസിലിന്റെ മണിച്ചിത്രത്താഴ് _
നിര്മ്മിച്ചത്
ഭൂഷൺ കുമാർ
കൃഷൻ കുമാർ
അഭിനയിക്കുന്നു
അക്ഷയ് കുമാർ
വിദ്യാ ബാലൻ
ഷൈനി അഹൂജ
അമീഷ പട്ടേൽ
ഛായാഗ്രഹണം
തിരു
മാറ്റം വരുത്തിയത്
എൻ.ഗോപാലകൃഷ്ണൻ
അരുൺകുമാർ അരവിന്ദ്
സംഗീതം
ഗാനങ്ങൾ:
പ്രീതം
സ്കോർ:
രഞ്ജിത് ബരോട്ട്
പ്രൊഡക്ഷൻ
കമ്പനി
ടി-സീരീസ് ഫിലിംസ്
വിതരണം ചെയ്തത്
ബാലാജി മോഷൻ പിക്ചേഴ്സ്
ഇറോസ് ഇന്റർനാഷണൽ
റിലീസ് തീയതി
12 ഒക്ടോബർ 2007 (ഇന്ത്യ)
പ്രവർത്തന സമയം
154 മിനിറ്റ്
രാജ്യം
ഇന്ത്യ
ഭാഷ
ഹിന്ദി
ബജറ്റ്
₹ 32 കോടി [1]
ബോക്സ് ഓഫീസ്
₹ 82 കോടി [2] [3]
ബോക്സ് ഓഫീസ്
എഡിറ്റ് ചെയ്യുക
ഭൂൽ ഭുലയ്യയെ ബോക്‌സ് ഓഫീസിൽ ഹിറ്റായി പ്രഖ്യാപിച്ച് ബോക്‌സ് ഓഫീസ് ഇന്ത്യ 497 മില്യൺ (6.2 മില്യൺ യുഎസ് ഡോളർ) നേടി .
2007-ൽ ഏറ്റവും കൂടുതൽ വരുമാനം നേടിയ ആറാമത്തെ ബോളിവുഡ് ചിത്രമായിരുന്നു ഇത്. [19]
ഭൂരൂപരൂപീകരണശാസ്ത്രം
ഭൂരൂപരൂപീകരണശാസ്ത്രം (Geomorphology) (പുരാതന ഗ്രീക്കിൽ നിന്ന്: γῆ, gê, "എർത്ത്"; μορφή, മോർഫ്, "ഫോം"; λόγος, ലോഗോസ്, "പഠനം") ഭൗതിക, രാസവസ്തുക്കൾ സൃഷ്ടിച്ച ടോപ്പോഗ്രാഫിക്, ബാത്ത്മെട്രിക് സവിശേഷതകളുടെ ഉത്ഭവവും പരിണാമവും സംബന്ധിച്ച ശാസ്ത്രീയ പഠനമാണ് അല്ലെങ്കിൽ ഭൂമിയുടെ ഉപരിതലത്തിലോ സമീപത്തോ പ്രവർത്തിക്കുന്ന ജൈവ പ്രക്രിയകൾ.
ഭൂപ്രകൃതിശാസ്ത്രജ്ഞർ എന്തുകൊണ്ടാണ് ഭൂപ്രകൃതികൾ കാണുന്നതെന്ന് മനസ്സിലാക്കാനും ഭൂപ്രകൃതിയും ഭൂപ്രകൃതിയും ചലനാത്മകതയും മനസ്സിലാക്കാനും ഫീൽഡ് നിരീക്ഷണങ്ങൾ, ഭൗതിക പരീക്ഷണങ്ങൾ, സംഖ്യാ മാതൃകകൾ എന്നിവയിലൂടെ മാറ്റങ്ങൾ പ്രവചിക്കാനും ശ്രമിക്കുന്നു.
ഫിസിക്കൽ ജ്യോഗ്രഫി, ജിയോളജി, ജിയോഡെസി, എഞ്ചിനീയറിംഗ് ജിയോളജി, ആർക്കിയോളജി, ക്ലൈമാറ്റോളജി, ജിയോ ടെക്നിക്കൽ എഞ്ചിനീയറിംഗ് തുടങ്ങിയ വിഭാഗങ്ങളിൽ ജിയോമോർഫോളജിസ്റ്റുകൾ പ്രവർത്തിക്കുന്നു.
ഈ വിശാലമായ താൽപ്പര്യങ്ങൾ ഈ മേഖലയിലെ നിരവധി ഗവേഷണ ശൈലികൾക്കും താൽപ്പര്യങ്ങൾക്കും സംഭാവന നൽകുന്നു.
ഫ്രീമോണ്ട് നദി കൊത്തിയ ചുരത്തിനകത്ത്, യൂട്ടയിലെ നോർത്ത് കെയ്‌നിവില്ലെ പീഠഭൂമിയുടെ ചുവട്ടിൽ ബാഡ്‌ലാൻഡുകൾ ഷെയ്ലിലേക്ക് മുറിഞ്ഞു.
ജികോമോർഫോളജിയെക്കുറിച്ചുള്ള അദ്ദേഹത്തിന്റെ പല പഠനങ്ങളുടെയും നിരീക്ഷണ അടിത്തറ ഉണ്ടാക്കിക്കൊണ്ട് GK ഗിൽബെർട്ട് ഈ പ്രദേശത്തെ ഭൂപ്രകൃതികൾ വിശദമായി പഠിച്ചു.
ഭൂമിയുടെ ഉപരിതലം, ഉയർന്ന ഉയരം ചുവപ്പിൽ കാണിക്കുന്നു.
ഭൂപ്രകൃതികൾ രൂപപ്പെടുത്തുന്ന ഉപരിതല പ്രക്രിയകളും ടെക്‌ടോണിക് ഉയർച്ചയ്ക്കും അധപതനത്തിനും കാരണമാകുന്ന ഭൗമശാസ്ത്രപരമായ പ്രക്രിയകൾ, തീരദേശ ഭൂമിശാസ്ത്രം രൂപപ്പെടുത്തുന്നതിലൂടെ ഭൂമിയുടെ ഉപരിതലം പരിഷ്ക്കരിക്കപ്പെടുന്നു.
ഭൂമിയുടെ ഉപരിതലത്തിലെ ജലം, കാറ്റ്, ഐസ്, തീ, ജീവൻ എന്നിവയുടെ പ്രവർത്തനവും മണ്ണിനെ രൂപപ്പെടുത്തുന്നതും ഭൗതിക സവിശേഷതകളിൽ മാറ്റം വരുത്തുന്നതുമായ രാസപ്രവർത്തനങ്ങൾ, ഗുരുത്വാകർഷണ ബലത്തിൽ ഭൂപ്രകൃതിയുടെ സ്ഥിരതയും മാറ്റത്തിന്റെ നിരക്കും ഉൾപ്പെടുന്നതാണ് ഉപരിതല പ്രക്രിയകൾ.
മറ്റ് ഘടകങ്ങൾ, (സമീപകാലത്ത്) ഭൂപ്രകൃതിയുടെ മനുഷ്യ മാറ്റം.
ഈ ഘടകങ്ങളിൽ പലതും കാലാവസ്ഥയാൽ ശക്തമായി മധ്യസ്ഥത വഹിക്കുന്നു.
ഭൂമിശാസ്ത്രപരമായ പ്രക്രിയകളിൽ പർവതനിരകളുടെ ഉയർച്ച, അഗ്നിപർവ്വതങ്ങളുടെ വളർച്ച, ഭൂപ്രതലത്തിന്റെ ഉയർച്ചയിലെ ഐസോസ്റ്റാറ്റിക് മാറ്റങ്ങൾ (ചിലപ്പോൾ ഉപരിതല പ്രക്രിയകളോടുള്ള പ്രതികരണമായി), ഭൂമിയുടെ ഉപരിതലം ഇടിഞ്ഞുപോകുന്നതും ആഴത്തിൽ അടിഞ്ഞുകൂടിയ ദ്രാവകങ്ങൾ രൂപപ്പെടുന്നതും ഉൾപ്പെടുന്നു.
ഭൂപ്രകൃതിയുടെ മറ്റ് ഭാഗങ്ങൾ.
അതിനാൽ ഭൂമിയുടെ ഉപരിതലവും അതിന്റെ ഭൂപ്രകൃതിയും ഭൂമിശാസ്ത്രപരമായ പ്രക്രിയകളോടുകൂടിയ കാലാവസ്ഥാ, ജലശാസ്ത്രപരവും ജീവശാസ്ത്രപരവുമായ പ്രവർത്തനങ്ങളുടെ ഒരു കവലയാണ്, അല്ലെങ്കിൽ പകരമായി പറഞ്ഞാൽ, ഭൂമിയുടെ ലിത്തോസ്ഫിയറിനെ അതിന്റെ ജലമണ്ഡലം, അന്തരീക്ഷം, ജൈവമണ്ഡലം എന്നിവയുമായി വിഭജിക്കുന്നു.
ഭൂമിയുടെ വിശാലമായ ഭൂപ്രകൃതികൾ ഉപരിതലത്തിന്റെയും ഭൂഗർഭ പ്രവർത്തനത്തിന്റെയും ഈ വിഭജനത്തെ ചിത്രീകരിക്കുന്നു.
ജിയോളജിക്കൽ പ്രക്രിയകൾ കാരണം മൗണ്ടൻ ബെൽറ്റുകൾ ഉയർത്തി.
ഉയർന്ന് നിൽക്കുന്ന ഈ പ്രദേശങ്ങളുടെ നിരാശാജനകം അവശിഷ്ടങ്ങൾ ഉത്പാദിപ്പിക്കുന്നു, അത് ഭൂപ്രകൃതിയിലോ തീരത്തിനകത്തോ മറ്റെവിടെയെങ്കിലും കൊണ്ടുപോകുകയും നിക്ഷേപിക്കുകയും ചെയ്യുന്നു.
ക്രമാനുഗതമായി ചെറിയ സ്കെയിലുകളിൽ, സമാന ആശയങ്ങൾ ബാധകമാണ്, അഡിറ്റീവ് പ്രക്രിയകളുടെ സന്തുലിതാവസ്ഥ (ഉയർച്ചയും നിക്ഷേപവും), കുറയ്ക്കൽ പ്രക്രിയകൾ (സബ്സിഡൻസും മണ്ണൊലിപ്പും) എന്നിവയുടെ പ്രതികരണമായി വ്യക്തിഗത ലാൻഡ്ഫോമുകൾ വികസിക്കുന്നു.
മിക്കപ്പോഴും, ഈ പ്രക്രിയകൾ പരസ്പരം നേരിട്ട് ബാധിക്കുന്നു: ഐസ് ഷീറ്റുകൾ, വെള്ളം, അവശിഷ്ടങ്ങൾ എന്നിവയെല്ലാം ഫ്ലെക്സറൽ ഐസോസ്റ്റാസിയിലൂടെ ഭൂപ്രകൃതിയെ മാറ്റുന്ന ലോഡുകളാണ്.
ഭൂപ്രകൃതിക്ക് പ്രാദേശിക കാലാവസ്ഥയെ പരിഷ്ക്കരിക്കാൻ കഴിയും, ഉദാഹരണത്തിന് ഓറോഗ്രാഫിക് മഴയിലൂടെ, അത് പരിണമിക്കുന്ന ജലശാസ്ത്രപരമായ ഭരണം മാറ്റിക്കൊണ്ട് ഭൂപ്രകൃതിയെ പരിഷ്കരിക്കുന്നു.
പല ജിയോമോർഫോളജിസ്റ്റുകളും കാലാവസ്ഥയും ടെക്റ്റോണിക്സും തമ്മിലുള്ള ഫീഡ്‌ബാക്കുകളുടെ സാധ്യതകളിൽ പ്രത്യേകിച്ചും താൽപ്പര്യപ്പെടുന്നു, ജിയോമോർഫിക് പ്രക്രിയകളാൽ മധ്യസ്ഥത വഹിക്കുന്നു.
ഈ വിശാലമായ ചോദ്യങ്ങൾക്ക് പുറമേ, ജിയോമോർഫോളജിസ്റ്റുകൾ കൂടുതൽ നിർദ്ദിഷ്ടവും കൂടാതെ/അല്ലെങ്കിൽ കൂടുതൽ പ്രാദേശികവുമായ പ്രശ്നങ്ങൾ പരിഹരിക്കുന്നു.
ഗ്ലേഷ്യൽ ജിയോമോർഫോളജിസ്റ്റുകൾ ചെറിയ ഹിമാനികളുടെയും വലിയ ഹിമപാളികളുടെയും കാലക്രമങ്ങൾ നിർമ്മിക്കുന്നതിനും അവയുടെ ചലനങ്ങളും പ്രഭാവങ്ങളും മനസ്സിലാക്കുന്നതിനും മൊറെയ്നുകൾ, എസ്കറുകൾ, പ്രൊഗ്ലേഷ്യൽ തടാകങ്ങൾ, ഗ്ലേഷ്യൽ മണ്ണൊലിപ്പ് സവിശേഷതകൾ തുടങ്ങിയ ഗ്ലേഷ്യൽ നിക്ഷേപങ്ങളെക്കുറിച്ച് അന്വേഷിക്കുന്നു.